stanford-oval/wikipedia huggingface dataset:
Professori T
Näyttelijät

| 0 | 1 | 2 |
| --- | --- | --- |
|  Ben Miller  | … |  professori Jasper Tempest   |
|  Emma Naomi  | … |  rikosylikonstaapeli (myöhemmin rikoskomisario) Lisa Donckers   |
|  Barney White  | … |  rikosylikonstaapeli Dan Winters   |
|  Andy Gathergood  | … |  rikoskomisario Paul Rabbit   |
|  Sarah Woodward  | … |  Ingrid Snares   |
|  Juliet Aubrey  | … |  rikosylikomisario Christina Brand (kaudet 1–3)   |
|  Frances de la Tour  | … |  Adelaide Tempest   |
|  Sunetra Sarker  | … |  rikosylikomisario Maiya Goswami (kaudet 3–)   |
Näyttelijät > Toistuvat hahmot

| 0 | 1 | 2 |
| --- | --- | --- |
|  Douglas Reith  | … |  dekaani Wilfred Hamilton   |
|  Juliet Stevenson  | … |  tohtori Helena Goldberg (kaudet 2–)   |
|  Alastair Mackenzie  | … |  rikoskomisario Simon Lanesborough (kausi 2)   |
|  Lucy Anna Richardson  | … |  nuori Adelaide Tempest   |
Qazvīn (provinssi)

Provinssi Iranin kartalla.
Qazvīn   on yksi Iranin 31 provinssista. Se sijaitsee maan pohjoisosassa. Provinssin pääkaupunki on Qazvīn. Vuonna 2010 provinssissa eli noin  1,2 miljoonaa  asukasta.
Professori Oak

Professori Samuel Oak on kuvitteellinen hahmo, joka esiintyy Pokémon-peleissä, animessa ja mangassa. Hän asuu Pallet Townissa, jossa hän pitää tutkimuslaitosta. Hän oli ennen Pokémon-kouluttaja, mutta on jäänyt siitä eläkkeelle.lähde tarkemmin? Oak on Ashin vastustajan Gary Oakin isoisä. Oak on myös mangassa ja peleissä esiintyvän May Oakin isoisä. Oakin nimi tarkoittaa suomeksi tammea.
Ääninäyttelijät

Oakin japaninkielisenä ääninäyttelijänä oli animesarjan alusta kauden 21 loppuun asti Unshō Ishizuka, kunnes hän kuoli. Hänet korvasi Kenyu Horiuchi. Englanninkielisinä ääninä ovat olleet sarjan alusta Advanced kausien jaksoon 175 asti Stan Hart ja Advanced-kausien jaksosta 176 lähtien Carter Cathcart.
Ääninäyttelijät > Suomenkieliset äänet

| Näyttelijä | Televisiosarjan jaksot ja elokuvat |
| --- | --- |
Arto Nieminen: kauden 1 jaksot 1–50, Pokémon 2 ja Pokémon 4Ever
Pauli Virta: kauden 1 jaksot 65–79, kauden 3 jaksot 127 ja 136 ja kaudet 4–6, Pokémon 3
Aarni Kivinen: kauden 3 jakso 117
Ossi Valo: Pokémon: Mirage-Pokémonien herra
Vesa Hämes: kausi 7
Kari Tamminen: kausi 8
Pasi Ruohonen: kaudet 9 ja 11–17
Aku Laitinen: kausi 10
Tero Koponen: kausi 19
Markus Bäckman: kaudet 20–21, Pokémon-elokuva: Valitsen sinut!
Ulkonäkö

Oak on harmaahiuksinen keski-ikäinen mies. Mangassa hänet kuvataan komeana ja huomattavasti nuorempana.
Aiheesta muualla

Bulbapedia – Professor Oak (englanniksi)
Pokémon-animen hahmoja
| --- | --- |
 Päähenkilöt: : Ash Ketchum | Brock | Misty | Tracey Sketchit | May | Max | Dawn | Iris | Cilan | Serena | Clemont | Bonnie | Lana | Kiawe | Lillie | Sophocles | Mallow | Goh | Chloe | Liko | Roy | Dot / Nidothing
Vastustajat:: Gary Oak | Ritchie | Harrison | Drew | Harley | Morrison | Tyson | Solidad | Paul | Zoey | Nando | Kenny | Conway | Barry | Ursula | Trip | Bianca | Burgundy | Stephan | Georgia | Miette | Shauna | Tierno | Trevor | Sawyer | Alain | Hau | Gladion | Leon | Bea | Horace
Vihollisryhmät:: Rakettiryhmä | Magmaryhmä | Aquaryhmä | Galactic-tiimi | Plasmaryhmä | Ryhmä Flare | Kalloryhmä | Macro Cosmos | Huutoryhmä | Etsijät
Professorit:: Professori Oak | Professori Ivy | Professori Elm | Professori Birch | Professori Rowan | Professori Carolina | Professori Juniper | Professori Sycamore | Professori Kukui | Professori Burnet | Professori Cerise | Professori Magnolia | Professori Amaranth | Friede
Pokémon-liiga:: Salijohtajat (Kanto | Orange-saaristo | Johto | Hoenn | Sinnoh | Unova | Kalos | Galar | Paldea) | Alolan kahunat | mestarit ja eliittineloset
Ottelurintama:: Rintamapäälliköt (Kanto ja Hoenn | Johto ja Sinnoh)
Muut järjestöt:: Aether-säätiö
Ramona Bachmann

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ramona Bachmann
Syntymäaika: 25. joulukuuta 1990 (ikä 33)
Syntymäpaikka: Malters, Sveitsi
Pelipaikka: Hyökkääjä
Pituus: 162 cm
Seura
Seura: Paris Saint-Germain
Junioriseurat
: FC Malters
Seurat
| Vuodet | Seura | O | (M) |
| 2006–2007 | FC Luzern Frauen | - | (-) |
| 2007–2009 | Umeå IK | - | (-) |
| 2010 | Atlanta Beat | 10 | (1) |
| 2011 | Umeå IK | 21 | (13) |
| 2012–2015 | FC Rosengård | 74 | (45) |
| 2015–2016 | VfL Wolfsburg | 24 | (5) |
| 2017–2020 | Chelsea | 48 | (7) |
| 2020– | Paris Saint-Germain | 50 | (12) |
Maajoukkue
| 2007 | Sveitsi | 133 | (57) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2023 .  Maajoukkueuran tilastot päivitetty 15. heinäkuuta 2023 .
Ramona Bachmann (s. 25. joulukuuta 1990 Malters, Sveitsi) on sveitsiläinen jalkapalloilija. Hän edustaa ranskalaisseura Paris Saint-Germainia. Hän on pelannut Sveitsin maajoukkueessa ennen vuoden 2023 MM-kilpailujen alkua 133 maaottelua ja tehnyt niissä 57 maalia. Hän on pelipaikaltaan hyökkääjä.
Bachmann aloitti ammattilaisuransa 2006 luzernilaisessa FC Luzern Frauenissa, mutta siirtyi 2007 Umeå IK:hon, jossa pelasi vuoteen 2009 asti. Vuonna 2009 hänet valittiin Sveitsin parhaaksi naisjalkapalloilijaksi. Hänet valittiin ensimmäisenä WPS:n ulkomaalaisten varaustilauksessa Atlanta Beatiin, jossa pelasi yhden vuoden. Bachmann palasi takaisin Umeå:hon yhdeksi vuodeksi. Kauden päätteeksi hänet valittiin Damallsvenskanin parhaaksi pelaajaksi. Vuonna 2012 hän siirtyi FC Rosengårdiin. Sittemmin hän on pelannut saksalaisseura VfL Wolfsburgissa ja englantilaisseura Chelseassa ennen siirtymistään vuonna 2020 Paris Saint-Germainiin.
Bachmann valittiin alle 19-vuotiaiden EM-kilpailuissa 2009 turnauksen parhaaksi pelaajaksi. Hän edusti Sveitsiä naisten MM-kilpailuissa 2015 ja EM-kilpailuissa 2017.
Pyhän sydämen katedraali (Kanton)

Jeesuksen Pyhän Sydämen Guangzhoun Katedraali
Katedraali sisältä
Kantonin Jeesuksen pyhän sydämen katedraali (kiin. 耶穌聖心主教座堂) tai Pyhän sydämen Katedraali (kiin. 聖心堂) on roomalaiskatolinen katedraali Kantonin kaupungissa Guangdongin maakunnassa Kiinassa. Katedraalia alettiin rakentaa vuonna 1861 ja se valmistui vuonna 1888. Kirkon ulkoasu muistuttaa paljon Pariisissa sijaitsevaa Pyhän Clotilden katedraalia. Katedraalin kaksoistornit nousevat 58,5 metrin korkeuteen.[lähde? ] Katedraali on 35 metriä leveä ja 78,69 metriä pitkä.[lähde? ]
Rachel Furness

Rachel Furness (s. 19. kesäkuuta 1988 Sunderland, Englanti) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 85 maaottelua ja tehnyt niissä 38 maalia. Hän pelasi ensimmäisen maaottelunsa maaliskuussa 2005.
Furness on edustanut englantilaisseura Liverpoolia vuoden 2020 alusta. Hänen aiempia seurojaan Englannissa ovat olleet Sunderland, Newcastle United, Lincoln, Reading ja Tottenham Hotspur. Islannissa hän on edustanut Grindavíkia.
Pohjastenjärvi

| Pohjastenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Urjala
Koordinaatit:  61°09′25″N, 23°23′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarpianjoen valuma-alue (35.28)
Laskujoki:  Järvioja 
Järvinumero:  35.286.1.003
Mittaustietoja
Pinnankorkeus:  117,5  m tai 116  m 
Rantaviiva:  2,476 km 
Pinta-ala:  27,647  ha 
 fiPohjastenjärvi 
Pohjastenjärvi  on Pirkanmaalla Urjalan Pohjastenkulmalla sijaitseva järvi.
Maantietoa

Se sijaitsee Kokemäenjoen vesistössä Vanajaveden–Pyhäjärven alueen Tarpianjoen valuma-alueella. Valuma-alue jaettiin neljännessä jakovaiheessa Kortejärven–Rutajärven alueeseen, johon järvi kuuluu. Järven vedenpinnan korkeus on 117,5 metriä meren pinnan yläpuolella ja se sijaitsee suoalueen sisällä. Siihen laskee 12 suo-ojaa ojitetulta Järvisuolta. Järven laskuoja lähteen sen eteläpäästä ja juoksee esin lounaaseen ja se kääntyy sitten kaakkoon ja laskee sitten Kortejärveen. Järvi on 950 metriä pitkä, 350 metriä leveä ja sen pinta-ala on 28 hehtaaria. Sen rantaviivan pituus on 2,5 kilometriä ja rannat ovat enimmäkseen suota. Etelärannassa on paikka, jossa sijaitsee kolme vapaa-ajan asuntoa. Niille johtaa tie yhdystieltä 2981.
Qazi–Markouizosin oireyhtymä

Qazi–Markouizosin oireyhtymä on erittäin harvinaisena pidetty synnynnäinen oireyhtymä, joka aiheuttaa keskushermoston, lihasten ja luuston poikkeavuuksia.
Qazi–Markouizosin oireyhtymän piirteitä ovat etenemätön synnynnäinen hypotonia, krooninen ummetus, vaikeat psykomotorisen kehityksen viive ja kehitysvamma sekä poikkeavat kämmenten, jalkapohjien ja sormenpäiden uurteet. Luuston kypsyminen on oireyhtymässä epätasaista. Tyypin 2 lihassäikeet ovat tavallista suurempia ja tavallista edustetumpia lihaksissa. Myös aivosähkökäyrän poikkeavuus ja epileptisiä kohtauksia on ilmennyt Qazi–Markouizosin oireyhtymän yhteydessä. Mahdollisia muita oireyhtymän piirteitä ovat piilokiveksisyys, hypertelorismi ja avoin, kuolaa valuva suu. Oireyhtymä kuvattiin vuonna 1994 kolmella puertoricolaisella pojalla, jotka eivät olleet sukua toisilleen. Geneettinen syy ja periytymistapa ovat jääneet tuntemattomiksi. Myöhempiä raportteja ei ole julkaistu lääketieteellisessä kirjallisuudessa. Qazi–Markouizosin oireyhtymän hoito on oireenmukainen.
Rachel Edgren

Rachel Edgren
Rachel Edgren (29. huhtikuuta 1893 Savonlinna – 11. marraskuuta 1957 Maarianhamina oli Suomen ensimmäinen terveyssisar. Hän oli ennaltaehkäisevän kansanterveystyön uranuurtaja.
Egdren valmistui alkujaan kätilöksi Barnbördshuset i Helsingfors -nimisessä laitoksesta 1914. Hän suoritti sairaanhoitajatarkurssin Helsingin yleisessä sairaalassa. Aloitettuaan jo toimimisen terveyssisaren tehtävissä 1920-luvulla hän suoritti Kenraali Mannerheimin Lastensuojeluliiton terveyssisarkurssin.
Edgren tuli vuonna 1921 Folkhälsanin palvelukseen. Ensimmäiset terveyssisaret tekivät tunnetuksi ennalta ehkäisevää kansanterveystyötä kansan keskuudessa, jotta paikallinen työ saataisiin käyntiin mahdollisimman monella paikkakunnalla Suomen ruotsinkielisillä alueilla. He järjestivät kursseja, seurasivat koululaisten terveydentilaa ja tekivät kotikäyntejä. Vuonna 1939 ruotsinkielisissä kunnissa oli noin 60 terveyssisarta.
Edgren oli keskeinen vuonna 1933 perustetun Barnavårdsinstitutet Folkhälsanin toiminnassa. Hän oli mukana tämän lastenhoitajien koulutuslaitoksen ja lastenhoidon mallilaitoksen rakennustoimikunnassa ja myöhemmin sen johtokunnan jäsen ja toimi myös laitoksen taloudenhoitajana. Hän oli Suomen Sairaanhoitajataryhdistys–Sjuksköterskeföreningen i Finlandin puheenjohtaja Suomessa 1932–1952, Sairaanhoitajien Pohjoismaisen Yhteistyön puheenjohtajana 1952–1956 ja mukana sekä sairaanhoitajajärjestöjen koulutuskomitean että valtioneuvoston asettaman koulutuskomitean työssä 1940- ja 1950-luvun vaihteessa. Hän oli luomassa ja ylläpitämässä sairaanhoitajareserviä Suomen Punaisen Ristin (SPR) sairaanhoitajavaliokunnan jäsenenä 1930–1957.
Folhälsanilla työskentelyn jälkeen Edgren toimi kaivosmiesten sairaanhoitajana Nyhamnin saarella Ahvenanmaalla lyhyen aikaa.
DC Comics

| DC Comics |
| --- | --- |

Yritysmuoto:  tytäryhtiö
Perustettu:  1934
Puheenjohtaja:  Geoff Johns
Avainhenkilöt:  Dan DiDio
Kotipaikka:  New York, New York
Toimiala:  sarjakuvat
Emoyhtiö:  WarnerMedia
Kotisivu:  dccomics.com
Infobox OKVirheellinen NIMI-arvo: 
DC Comics (aiemmin National Comics) on yksi suurimpia yhdysvaltalaisia sarjakuvayhtiöitä. Sen tunnetuimpia hahmoja ovat Batman, Teräsmies, Ihmenainen ja muut Oikeuden Puolustajat. DC oli ensimmäinen supersankarisarjakuvia julkaissut yhtiö. Nykyisin DC Comics kuuluu WarnerMedia-konsernille.
Nimen kirjainyhdistelmä DC on lyhenne yhtiön vuodesta 1937 alkaen julkaiseman Detective Comics -sarjakuvalehden nimestä. Detective Comics ja Action Comics (1938 alkaen) ovat yhtiön pitkäikäisimmät sarjakuvajulkaisut.
Jeesus-sarjakuva

Yrityksen oli määrä julkaista Vertigo-aikuissarjakuvanimekkeen alla sarjakuvaa Second Coming ('Toinen tuleminen'), jonka aiheena on Jeesuksen uusi tuleminen, mutta se peruttiin yhdysvaltalaisten konservatiivien vaatimuksesta. DC Comics edellytti tekijöiltä, kirjoittaja Mark Russelilta ja piirtäjä Richard Pacelta, niin suuria muutoksia, etteivät nämä hyväksyneet niitä vaan halusivat oikeudet takaisin itselleen etsiäkseen toisen julkaisijan. Muutoksia oli vaadittu jo ennen konservatiivien vetoomusta.
DC Comicsin sarjakuvanimekkeet

DC Comics on erikoistunut perinteisiin supersankari-sarjakuviin
Mad Magazine julkaisee parodialehti Madia
Vertigo julkaisee aikuisille suunnattuja sarjakuvia, esimerkiksi The Sandman
Wildstorm julkaisee pääosin 1990-luvulla luotuihin hahmoihin perustuvia sarjakuvia, vastaavana päätoimittajana Jim Lee
CMX on erikoistunut mangaan
DC:n sarjakuvia

Animal Man
Batman
Jonah Hex
Hellblazer
Ihmenainen
Kapteeni Marvel
Lobo
Muovimies
Oikeuden Puolustajat
Preacher
Rämeen olento
Teräsmies
Salama
The Sandman
Tuomiopartio
Vartijat
Vesimies
Vihreä Lyhty
Vihreä Nuoli
Suomessa ilmestyneitä sarjakuvalehtiä DC:n logolla

Thriller (1989-1990). Lehdessä ilmestyneet sarjakuvat: Cinder&Ashe, Question, Blackhawk, Vihreä nuoli, The Shadow
Star Trek -The Next Generation (1990-1991)
Kalma (1990-1992)
DC Spesiaali (1994-2007)
Aiheesta muualla

Wikimedia Commonsissa on kuvia tai muita tiedostoja aiheesta .
The Big Comic Book Database: DC Comics (Arkistoitu – Internet Archive)
Qazim Laçi

Qazim Laçi joulukuussa 2018 Ajaccion pelaajana.
Qazim Laçi (s. 19. tammikuuta 1996 Peshkopi) on albanialainen jalkapalloilija, pelipaikaltaan keskikenttäpelaaja. Hän edustaa Tšekin liigassa pelaavaa Sparta Prahaa. Hän on aiemmin pelannut Kreikassa ja Ranskassa. Hän on pelannut Albanian A-maajoukkueessa vuodesta 2020.
Laçi pelasi kreikkalaisseura Olympiakosin junioreissa mutta pääsi edustusjoukkueessa kentälle vain yhdessä cup-ottelussa. Hän ei päässyt pelaamaan myöskään puolen vuoden lainalla kyproslaisessa APOEL:ssa. Alkuvuoden 2017 hän oli lainalla kreikkalaisseura Levadiakosissa, jossa hän pelasi kymmenen Kreikan Superliigan ottelua. Kesällä 2017 hän siirtyi ranskalaisseura Ajaccioon, aluksi lainalle. Hän pelasi Ranskan Ligue 2:ssa viiden kauden aikana 137 ottelua ja teki niissä kymmenen maalia. Kaudella 2022–2023 Ajaccio pelasi Ligue 1:ssä, jossa Laçi osallistui yhdeksään otteluun.
Laçi siirtyi vuoden 2023 alussa tšekkiläisseura Sparta Prahaan. Ensimmäisellä kausipuolikkaallaan hän pelasi 17 pääsarjaottelua. Kaudella 2023–2024 hän pelasi Tšekin liigassa 27 ottelua ja teki maalin syyskuussa Viktoria Plzeňiä vastaan. Hän voitti molempina kausina Tšekin liigamestaruuden ja jälkimmäisellä kaudella myös Tšekin Cupin, jonka loppuottelussa Viktoria Plzeňiä vastaan hän pelasi täydet minuutit. Hän pelasi kaudella 2023–2024 Eurooppa-liigassa kymmenen ottelua.
Laçi pelasi Albanian alle 17-, alle 19- ja alle 21-vuotiaiden maajoukkueissa. Hän pelasi Albanian A-maajoukkueessa ensimmäisen kerran syyskuussa 2020 Kansojen liigan ottelussa Liettuaa vastaan. EM-kilpailuissa 2024 hän tuli ensimmäisessä alkulohko-ottelussa Italiaa vastaan vaihdosta kentälle. Toisessa, tasapeliin päättyneessä alkulohko-ottelussa Kroatiaa vastaan hän teki avauskokoonpanon pelaajana joukkueensa ensimmäisen maalin ottelun 11. minuutilla. Laçi on pelannut kesäkuun 23. päivään 2024 mennessä 29 A-maaottelua, joissa hän on ollut 14 kertaa avauskokoonpanossa. Hän on tehnyt neljä A-maaottelumaalia: syyskuussa 2021 MM-karsintaottelussa San Marinoa, lokakuussa 2023 ystävyysottelussa Bulgariaa, kesäkuussa 2024 ystävyysottelussa Azerbaidžania ja kesäkuussa 2024 EM-kisoissa Kroatiaa vastaan.
Pramoedya Ananta Toer

| Pramoedya Ananta Toer |
| --- | --- |
 Pramoedya Ananta Toer 1950-luvulla
Henkilötiedot
Syntynyt: 6. helmikuuta 1925
Kuollut: 30. huhtikuuta 2006 (81 vuotta)
Kansalaisuus:  Indonesia
Ammatti:  Kirjailija
Kirjailija
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Pramoedya Ananta Toer (6. helmikuuta 1925 – 30. huhtikuuta 2006) oli indonesialainen kirjailija, joka kirjoitti esseitä, novelleja, romaaneja ja keskustelukirjojaselvennä ja käsitteli kotimaansa ja sen kansan historiaa. Hänen teostensa aihepiirit ulottuvat siirtomaavallan ajasta itsenäisyystaistelun ja Japanin miehityksen kautta siirtomaavallan jälkeisiin Sukarnon ja Suharton autoritaarisiin kausiin.
Pramoedyan kirjoitukset joutuivat toisinaan siirtomaaisäntien ja myöhemmin kansallisten vallanpitäjien epäsuosioon. Pramoedyan tuotantoa sensuroitiin Indonesiassa ennen uudistusten aikaa,selvennä vaikka hänen maineensa Indonesian ulkopuolella kasvoi. Suharton valtakauden alussa Pramoedyaa pidettiin aiemman hallinnon jäänteenä, vaikka hän oli joutunut vastatusten edellistenkin vallanpitäjien kanssa. Hänet karkotettiin moneksi vuodeksi Burun saarelle, jolla pidettiin poliittisia vankeja. Siellä Pramoedya loi maineikkaimman teoksensa Buru Quartet, jota hän kertoi suullisesti muille vangeille ennen kuin se kirjoitettiin muistiin ja salakuljetettiin pois saarelta. Hän vastusti sekä eräitä Sukarnon että tämän seuraajan Suhartonkin ratkaisuja. Kritiikki hänen teoksissaan on usein kätkettyä, vaikka Pramoedya olikin kolonialismin ja rasismin suorasanainen vastustaja. Vuosien mittaisen vankeuden ja kotiarestin aikana hänestä tuli ihmisoikeuksien ja sananvapauden puolustajien cause célèbre.
Palkinnot ja tunnustukset

1988 PEN/Barbara Goldsmith Freedom to Write -palkinto.
1989 Fund for Free Expression -palkinto, New York, Yhdysvallat
1992 English P.E.N Centre -palkinto, Britannia.
1992 Stichting Wertheim -palkinto, Alankomaat
1995 Ramon Magsaysay -palkinto journalismi, kirjallisuus ja luovat kommunikaatiotaiteet
1999 kunniatohtori, Michiganin yliopisto
1999 Chancellor's Distinguished Honor Award, Kalifornian yliopisto, Berkeley
2000 Chevalier de l'Ordre des Arts et des Lettres Republic of France
2000 11. Fukuoka, Aasian kulttuuripalkinto.
2004 Norjan kirjailijaliiton palkinto panoksesta maailmankirjallisuudelle ja ponnistelusta sananvapauden puolesta
2005 Maailman intellektuellit, 2005 Prospect.
Merkittävimmät teokset

Kranji-Bekasi Jatuh, 1947
Perburuan, 1950
Keluarga Gerilya, 1950
Bukan Pasarmalam 1951
Cerita dari Blora 1952
Gulat di Jakarta 1953
Korupsi, 1954
Midah - Si Manis Bergigi Emas, 1954
Cerita Calon Arang, 1957
Hoakiau di Indonesia 1960
Panggil Aku Kartini Saja I & II, 1962
Buru-kvartetto
Bumi Manusia, 1980
Anak Semua Bangsa, 1980
Jejak Langkah, 1985
Rumah Kaca, 1988
Gadis Pantai, 1982
Nyanyi Sunyi Seorang Bisu, 1995
Arus Balik, 1995
Arok Dedes, 1999
Mangir, 1999
Larasati, 2000
Aiheesta muualla

Tariq Ali, "On the Death of Pramoedya Ananta Toer" (Arkistoitu – Internet Archive) (englanniksi)
Pramoedya Ananta Toer -sivusto (Arkistoitu – Internet Archive) (englanniksi)
Pramoedya Ananta Toer, 81, Indonesian Novelist, Dies The New York Times, 30.4.2006 (englanniksi)
Equinox Publishing (Arkistoitu – Internet Archive) (englanniksi)
Pramoedya ja politiikka (englanniksi)
Pyörteissä

| Pyörteissä |
| --- | --- |
Ohjaaja:  Juha Rosma
Käsikirjoittaja:  Juha Rosma
Tuottaja:  Yle TV2 Viihdetoimitus
Valmistustiedot
Valmistusmaa:   Suomi
Tuotantoyhtiö:  Yle TV2 Viihdetoimitus
Kesto:  53 min
Aiheesta muualla
IMDb 
Elonet
Infobox OKNimi-testi OK: 
Pyörteissä on Juha Rosman Yle TV2:lle vuonna 1989 käsikirjoittama ja ohjaama lyhyt fiktioelokuva. Draamakomedia kertoo kustannustoimittaja Mikko Kärppälästä, jota esittää Jukka Puotila.
Näyttelijät

Jukka Puotila – Mikko Kärppälä
Aino Seppo – Kärppälän vaimo
Juhani Niemelä – Iivarinen, lehdenjakaja
Jouni Virtanen – nuori Iivarinen
Markku Maalismaa – suntio
Timo Jurkka – rakastaja
Antti Majanlahti – aikuisorpo
Juoni

Eräänä päivänä satamanosturilta putoaa lasti ja on vähällä viedä kustannustoimittaja Kärppälän hengen. Kärppälä hyppää satama-altaaseen viime hetkellä. Hän menee märissä vaatteissa kotiin, mutta huomaa ikkunasta, että hänen vaimonsa luona on toinen mies. Kärppälä ottaa vaimonsa lenkkivaatteet pyykkinarulta ja potkaisee vieraan miehen autoa. Hän menee takaisin satamaan ja heittää omat vaatteensa ja henkilökortinsa mereen. Kärppälä päättää aloittaa uuden elämän, siivoaa työhuoneensa ja lähtee matkalle. Kärppälä päätyy Tampereelle, jossa tapaa sattumalta postikantajan Iivarisen. Hän muuttaa asumaan Iivarisen kanssa ja alkaa etsiä töitä. Iivarisen poika on mielisairaalassa. Kärppälä lukee lehdestä oman kuolinilmoituksensa ja aikoo lavastaa kuolemansa. Hän ilmestyy hautajaisiinsa märissä vaatteissa, mutta kirkossa ei olekaan ketään, mikä vie häneltä jalat alta. Kärppälä päättää palata takaisin kotiin.
Televisioesitykset

Tämä Yle TV2:n toteuttama lyhytdraama on esitetty kanavalla 21. helmikuuta 1990 ja 7.  heinäkuuta 1999.
Vastaanotto

Jukka Kajava piti Helsingin Sanomien arvostelussaan toteutusta viehättävän letkeänä ja arkikliseitä välttävänä. Juonen hän katsoi olevan aiheita yhtä täynnä kuin pitkän televisiosarjan aloitusjakson.
Pyhän sydämen katedraali

Pyhän sydämen katedraali tarkoittaa seuraavia:
Pyhän sydämen katedraali (Bendigo), Victoria, Australia
Jeesuksen sydämen katedraali, Sarajevo
Pyhän sydämen katedraali (Bathurst, New Brunswick), Bathurst, New Brunswick, Kanada
Pyhän sydämen katedraali (Kamloops), Kamloops, Brittiläinen Kolumbia, Kanada
Pyhän sydämen katedraali (Prince George), Prince George, Brittiläinen Kolumbia, Kanada
Pyhän sydämen katedraali, Kanton, Kiina
Pyhän sydämen katedraali (Delhi), Intia
Pyhän sydämen katedraali (Jokohama), Kanagawan prefektuuri, Japani
Pyhän sydämen katedraali (Sibu), Sarawak, Malesia
Pyhän sydämen katedraali (Wellington), Uusi-Seelanti
Pyhän sydämen katedraali (Lahore), Pakistan
Pyhän sydämen katedraali (Pretoria), Etelä-Afrikka
Pyhän sydämen katedraali (Maliana), Itä-Timor
Bamakon pyhän sydämen katedraali, Bamako, Mali
Pyhän sydämen katedraali (Fairbanks), Alaska
Pyhän sydämen katedraali (Preparatory), San Francisco, Kalifornia
Pyhän sydämen katedraali (Pueblo), Colorado, Coloradon historiallisten paikkojen luettelossa
Pyhän sydämen katedraali (Pensacola), Florida
Pyhän sydämen katedraali (Davenport, Iowa), Iowan historiallisten paikkojen luettelossa
Pyhän sydämen katedraali (Dodge City), Kansasin historiallisten paikkojen luettelossa
Pyhän sydämen katedraali (Salina, Kansas)
Pyhän sydämen katedraali (Sacred Heart School and Christian Brothers), Duluth, Minnesota, Minnesotan historiallisten paikkojen luettelossa
Pyhän sydämen katedraali (Winona, Minnesota)
Cathedral Basilica of the Sacred Heart, Newark, New Jersey
Pyhän sydämen katedraali (Gallup, New Mexico)
Pyhän sydämen katedraali (Rochester), New York
Pyhän sydämen katedraali (Raleigh, North Carolina)
Pyhän sydämen katedraali (Knoxville, Tennessee)
Pyhän sydämen katedraali (Amarillo, Texas)
Co-Cathedral of the Sacred Heart in Houston), Texas
Pyhän sydämen katedraali (San Angelo, Texas)
Pyhän sydämen katedraal (Richmond), Virginian historiallisten paikkojen luettelossa
Basilica of the Co-Cathedral of the Sacred Heart (Charleston, West Virginia)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyhän sydämen katedraali”, voi hakea sivunnimihaulla, laajalla sivunnimihaulla tai tekstihaulla.
Puttosenjärvi

| Puttosenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°14′44″N, 23°48′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Toisveteen 
Järvinumero:  35.421.1.003
Mittaustietoja
Pinnankorkeus:  127,1 m  
Rantaviiva:  1,657 km  
Pinta-ala:  7,362 ha  
Saaria:  ei saaria 
 fiPuttosenjärvi 
Puttosenjärvi  on Pirkanmaalla Virroilla Puttosen kylän lähellä sijaitseva järvi.
Maantietoa

Järven pinta-ala on 7,4 hehtaaria, se on 700 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Järven vedenpinnan korkeus on 127,1 metriä mpy.